APSTIPRINĀTS

Ar Dundagas novada domes

2020. gada 17.decembra lēmumu Nr. \_\_\_(prot. Nr. 17, 2.p.)

Dundagas novada pašvaldības domes saistošie noteikumi

“Par nekustamā īpašuma nodokļa atvieglojumiem un nekustamā īpašuma nodokļa piemērošanu”

**Nr. 12**

2020.gada 17.decembrī

*Izdoti saskaņā ar likuma "Par nekustamā īpašuma*

 *nodokli" 1.panta otrās daļas 9.1punktu, 5.panta 1. 1daļu,*

 *5.panta trešo un ceturto daļu un 9.panta otro daļu*

1. **Vispārīgie jautājumi**
2. Saistošie noteikumi (turpmāk – Noteikumi) nosaka kārtību, kādā atsevišķām nekustamā īpašuma nodokļa (turpmāk – Nodoklis) maksātāju kategorijām piemēro nekustamā īpašuma, kas atrodas Dundagas novada administratīvajā teritorijā, Nodokļa atvieglojumus.
3. Atvieglojumu saņēmēji ir fiziskas un juridiskas personas, kuru īpašumā, valdījumā vai lietošanā ir nekustamais īpašums Dundagas novadā un kuriem nav valstī noteikto nodokļu maksājumu parādu.
4. Ja nodokļu maksātājam ir tiesības saņemt atvieglojumus saskaņā ar likuma "Par nekustamā īpašuma nodokli" un Noteikumiem uz vairākiem nosacījumiem, atvieglojumu piešķir atbilstoši vienam – personai vislabvēlīgākajam nosacījumam.
5. Saistošajos noteikumos lietotie termini:

**4.1**. vientuļš – persona, kurai nav bērni, nav citi apgādnieki un nav noslēgts uztura līgums (atbilstību vientuļas personas statusam apliecina iesniegumā);

**4.2**. ģimene – Sociālo pakalpojumu un sociālās palīdzības likuma 33.panta pirmās daļas izpratnē;

**II. Nekustamā īpašuma objekti, kas netiek aplikti ar nodokli, un nodokļa maksāšanas paziņojuma piespiedu izpilde**

1. Ar Nodokli neapliek dzīvojamo māju palīgēkas, ja palīgēkas platība pārsniedz 25 m2, izņemot garāžas.
2. Nodokļa maksāšanas paziņojuma piespiedu izpilde tiek veikta 7 gadu laikā no nodokļa samaksas termiņa iestāšanās brīža.
3. Nekustamā īpašuma nodokļa atvieglojumu piešķiršanas apmērs
4. Nodokļa atvieglojumus piešķir šādos gadījumos:
	1. personai, kurai piešķirts trūcīgas un maznodrošinātas ģimenes (personas) statuss, – 90 procentu no Nodokļa summas;
	2. personai vai tās aizbildnim, kurai ir kopīga deklarētā dzīves vieta ar bērnu ar invaliditāti par nekustamo īpašumu – 90 procentu no Nodokļa summas;
	3. vientuļai personai ar 1. grupas invaliditāti – 90 procentu no Nodokļa summas;
	4. vientuļai personai ar 2. grupas invaliditāti par nekustamo īpašumu – 70 procentu no Nodokļa summas;
	5. Černobiļas atomelektrostacijas avārijas seku likvidācijas dalībniekam un Černobiļas atomelektrostacijas avārijas rezultātā cietušai personai – 70 procentu no Nodokļa summas;
	6. daudzbērnu ģimenes loceklim *–* 90 procentu apmērā no Nodokļa summas;
	7. pensionāram par nekustamo īpašumu, kas viņam pieder vismaz 5 gadus vai īpašuma tiesības uz to iegūtas uz mantojuma tiesību pamata, ja iepriekšējā taksācijas gadā vidējie mēneša ienākumi katram ģimenes loceklim nepārsniedz 350 *euro* – 50procentu apmērā no Nodokļa summas;
	8. vientuļam pensionāram par nekustamo īpašumu, kas viņam pieder vismaz 5 gadus vai īpašuma tiesības uz to iegūtas uz mantojuma tiesību pamata, ja iepriekšējā taksācijas gadā vidējie mēneša ienākumi viņam nepārsniedz 350 *euro –* 50 procentu apmērā no Nodokļa summas;
	9. personai ar I vai II grupas invaliditāti par nekustamo īpašumu, kas viņai pieder vismaz 5 gadus vai īpašuma tiesības uz to iegūtas uz mantojuma tiesību pamata, ja iepriekšējā taksācijas periodā vidējie mēneša ienākumi katram ģimenes loceklim nepārsniedz 350 *euro* – 50 procentu apmērā no Nodokļa summas;

8. Par ēkām (telpu grupām), kuru galvenais lietošanas veids saskaņā ar Valsts zemes dienesta Nekustamā īpašuma valsts kadastra reģistra datiem ir – 1251 “Rūpnieciskās ražošanas telpu grupa", ja ir iestājušies zemāk minētie nosacījumi – 50 procentu no Nodokļa summas telpu grupai:

8.1. Dundagas novadā reģistrētiem komersantiem vai komersantu struktūrvienībām, kuras pieder juridiskai personai un kurās šī juridiskā persona, kas ir ražošanas uzņēmums, veic uzņēmējdarbību, kura atbilstoši Eiropas Savienības saimniecisko darbību statistiskās klasifikācijas NACE 2. redakcijai ir "Apstrādes rūpniecība" (C sadaļa);

8.2. Dundagas novadā reģistrētais komersants iepriekšējā taksācijas gadā ražošanas uzņēmumā vai uzņēmuma struktūrvienībā vidēji ir nodarbinājis vismaz 10 darbiniekus, no kuriem 70 procentu deklarētā dzīvesvieta ir Dundagas novada pašvaldības administratīvajā teritorijā.

9. Par ēkām (telpu grupām), kuru galvenais lietošanas veids saskaņā ar Valsts zemes dienesta Nekustamā īpašuma valsts kadastra reģistra datiem ir - 1211 "Viesnīcu ēkas vai viesnīcu telpu grupa", kuras pieder juridiskai personai un kurās šī juridiskā persona, sniedz viesnīcas vai sabiedriskās ēdināšanas pakalpojumu, ja iestājušies zemāk minētie nosacījumi – 50 procentu no Nodokļa summas telpu grupai:

9.1. Dundagas novadā reģistrētiem komersantiem vai komersantu struktūrvienībām, kuru darbības veids saskaņā ar Eiropas Savienības saimniecisko darbību statistiskās klasifikācijas NACE 2. redakciju ir "Izmitināšanas un ēdināšanas pakalpojumi" (I sadaļa, NACE redakciju kods 55 "Izmitināšana");

9.2. Komersants iepriekšējā taksācijas gadā uzņēmumā vai uzņēmuma struktūrvienībā vidēji ir nodarbinājis vismaz 5 darbiniekus, no kuriem 70 procentu deklarētā dzīvesvieta ir Dundagas novada pašvaldības administratīvajā teritorijā..

10. Par īpašumā esošu vienģimenes vai divģimeņu dzīvojamo māju vai daudzdzīvokļu māju (to daļām) neatkarīgi no tā, vai tā ir, vai nav sadalīta dzīvokļu īpašumos, nedzīvojamo ēku daļām, kuru funkcionālā izmantošana ir dzīvošana, personai, kurai deklarēta dzīves vieta ir nekustamā īpašumā, ja lielākā daļa (vairāk par 50 %) no nekustamā īpašuma dzīvojamās ēkas ir cietusi ugunsgrēka nelaimē – 90 procentu no Nodokļa summas.

11. Noteikumu 7.1.-7.9. un 10. punktā noteiktos Nodokļa atvieglojumus piešķir, ja personas dzīvesvieta taksācijas gada 1.janvarī ir deklarēta nekustamajā īpašumā, par kuru Nodokļa atvieglojumi tiek lūgti.

12. Noteikumu 7.1.-7.9. punktā noteiktie Nodokļa atvieglojumi tiek piešķirti par likumā “Par nekustamā īpašuma nodokli” 3.panta pirmās daļas 2.punktā minētajiem nodokļa objektiem un tiem piekritīgo zemi.

13**.** Ģimenei neatkarīgi no ģimenes locekļu skaita piešķir vienu Nodokļa atvieglojumu.

**IV. Nodokļa atvieglojumu piemērošanas kārtība**

14. Lai saņemtu saistošajos noteikumos noteiktos nodokļa atvieglojumus, nodokļa maksātājam līdz taksācijas gada 31.martam jāiesniedz pašvaldībai motivētu rakstveida iesniegumu par nodokļa atvieglojumu piešķiršanu, pievienojot nepieciešamos dokumentus. Šajā punktā noteiktais neattiecas uz 7.1.apakšpunktā noteikto atvieglojumu, ko pašvaldība piemēro, pamatojoties uz pašas rīcībā esošo informāciju.

15**.** Černobiļas atomelektrostacijas avārijas seku likvidācijas dalībniekam vai Černobiļas atomelektrostacijas avārijas rezultātā cietušai persona vēršoties ar iesniegumu pašvaldībā pirmo reizi ir jāiesniedz Černobiļas atomelektrostacijas avārijas seku likvidācijas dalībnieka vai Černobiļas atomelektrostacijas avārijas rezultātā cietušās personas apliecības kopija, uzrādot oriģinālu.

16. Noteikumu 10. punktā minēto personu iesniegumam pievieno izziņu no Valsts ugunsdzēsības un glābšanas dienesta par to, ka nekustamajā īpašumā noticis ugunsgrēks.

17. Iesniegumus par nodokļa atvieglojumu piešķiršanu izskata un lēmumu pieņem Dundagas novada pašvaldības Centrālā administrācija.

18. Šo noteikumu III. nodaļā noteiktie nodokļa atvieglojumi tiek piemēroti uz termiņu – 1 taksācijas gads, izņemot gadījumus, kad personas statuss, kurš dod tiesības saņemt atvieglojumu, ir piešķirts uz laiku. Šajā gadījumā atvieglojumu piešķir par periodu, kurā persona atbilst šim statusam.

19. Lai saņemtu šo noteikumu 8. un 9.punktā noteikto nodokļa atvieglojumu, iesniegumam ir jāpievieno apliecinājums par vidējo darbinieku skaitu uzņēmumā iepriekšējā taksācijas gadā.

20. Izvērtējot Nodokļa maksātāja atbilstību atvieglojuma piešķiršanas nosacījumiem, Pašvaldībai ir tiesības pieprasīt no Nodokļa maksātāja papildus informāciju."

**V. Noslēguma jautājumi**

21. Ar šo noteikumu spēkā stāšanos atzīt par spēku zaudējušiem Dundagas novada pašvaldības domes 2017.gada 23.februāra saistošos noteikumus Nr.5 “Par nekustamā īpašuma nodokļa atvieglojumiem un nekustamā īpašuma nodokļa piemērošanu”.

Dundagas novada pašvaldības domes priekšsēdētājs A.Felts

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Paskaidrojuma raksts

Dundagas novada pašvaldības domes 2020.gada \_\_\_.decembrī

 saistošajiem noteikumiem Nr.\_

““Par nekustamā īpašuma nodokļa atvieglojumiem un nekustamā īpašuma nodokļa piemērošanu”

|  |
| --- |
| 1. **Īss saistošo noteikumu satura izklāsts**

Noteikumos ir iekļauta jauna personu grupa Černobiļas atomelektrostacijas avārijas seku likvidācijas dalībnieki un Černobiļas atomelektrostacijas avārijas rezultātā cietušās personas, kuras var saņemt nekustamā īpašuma nodokļa atvieglojumus. Paaugstināts nekustamā īpašuma nodokļa atvieglojumu piešķiršanas procentuālais apmērs dažādām personu kategorijām, t.sk., personām ar I un II grupas invaliditāti. Atviegloti nosacījumi komersantiem nekustamā īpašuma nodokļa atvieglojumu saņemšanai. Precizēts objektu loks (telpu grupas, kuru lietošanas veida kods – 1251 un 1211), par kuriem piešķirams nekustamā īpašuma nodokļa atvieglojums. Noteikumi izteikti jaunā redakcijā. Nodokļa atvieglojuma termiņš noteikts 1 gads. |
| 1. **Saistošo noteikumu nepieciešamības pamatojums**

Likuma "Par nekustamā īpašuma nodokli" 5. panta 4. daļa paredz, ka pašvaldības var izdot saistošos noteikumus, kuros paredzēti atvieglojumi atsevišķām nekustamā īpašuma nodokļa maksātāju kategorijām. Noteikumu projektā ir palielināts nekustamā īpašuma nodokļa atvieglojumu piešķiršanas apmērs un paplašināts to personu loks, kuras var saņemt nekustamā īpašuma nodokļa atvieglojumu.. |
| **3. Informācija par saistošo noteikumu ietekmi uz pašvaldības budžetu**Saistošo noteikumu īstenošana samazinās pašvaldības budžeta ienākumus līdz 5000 *euro* gadā. |
| 4. Informācija par saistošo noteikumu ietekmi uz uzņēmējdarbības vidi pašvaldības teritorijāSaistošo noteikumu projekts sekmēs uzņēmējdarbību Pašvaldības teritorijā, jo atvieglojuma piešķiršana atvieglos nodokļu slogu uzņēmējam. |
| **5. Informācija par administratīvajām procedūrām**Saistošos noteikumus publicē informatīvajā izdevumā "Dundadznieks", kā arī tie tiek publicēti tīmekļvietnē www.dundaga.lv. Saistošo noteikumu izpildes kontroli nodrošinās Dundagas novada pašvaldības Centrālā administrācijas struktūrvienība "Attīstības un plānošanas nodaļa |
| **6. Informācija par konsultācijām ar privātpersonām**Nav notikušas. |

Dundagas novada pašvaldības domes priekšsēdētājs A.Felts

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU